Juffer	afrikaans, kind, kinders, skool, skrif, terapie	110 Kommentaar
110 Kommentaar	(+add yours?)
Mei 13, 2021 @ 08:18:17
Ek het n 7 jaarige seun wat vreeslik sukkel op skool, laas jaar as gevolg van mamma moet probeer juffrou wees dink ek ek was die problee, hy sukkel met getal patrone as ook lees en skryf, in die aande as ons huiswerk doen kom hy mooi reg maar by die skool se die juffrou elke dag hy kani dit doen nie, Na wie vat ek hom om hom tetoets? Hy verloor baie sport periodes as gevolg van die RO klassies wat hy ook nou doen vir ekstra hulp.
Mei 13, 2021 @ 12:40:10
Hallo, Hester 🙂
As die skool remediërende onderrig (individuele lesse) aanbied, sal dit wonderlik wees. Die juffrou se eie intervensielesse sal ook baie help met werk wat hulle in die klas doen.
Worstel hy met sy aandagspan in die klas? Hoor gerus by die juffrou of dit 'n faktor is. In so 'n geval, sal 'n mens met die pediater gesels. Indien hy oor verskeie gebiede (spelwerk, leeswerk en wiskunde) haakplekke het, kan jy gerus soekterme soos "klanke, hersien, abc uitspraak, flits, sigwoord, gratis leesboeke…wiskunde huiswerk, voor en na, meer en minder, getallyn, bewerkingsteken…ondersteuning, 10…" by die bruin soekblokkie aan die regterkant in tik. Loer gerus ook na die verkorte inhoudsopgawe hier aan die regterkant.
Praat gereeld met die juffrou en indien die ekstra hulp nie na sowat twee weke 'n verskil begin maak nie, kan 'n mens oor 'n evaluasie deur 'n skoolsielkundige of 'n opvoedkundige sielkundige gesels. Die skool se leerondersteuningsopvoeder of die HOD van die Grondslagfase behoort vir julle leiding in verband hiermee te kan gee. Ek hoop dit kan help 🙂